SHAHAR VA BOSHQA AHOLI PUNKTLARI KOʻCHALARINI, SHUNINGDEK XOʻJALIKLARARO QISHLOQ AVTOMOBIL YOʻLLARINI TAʼMIRLASH MANZILLI ROʻYXATLARINI SHAKLLANTIRISH HAMDA XARAJATLARINI MAHALLIY BUDJET MABLAGʻLARI HISOBIDAN MOLIYALASHTIRISH (TOʻLOVLARNI AMALGA OSHIRISH) TARTIBI BOʻYICHA NIZOMGA OʻZGARTIRISHLAR VA QOʻSHIMCHA KIRITISH HAQIDA
(order, 2025-06-05)

Oʻzbekiston Respublikasi Vazirlar Mahkamasining 2011-yil 31-dekabrdagi 352-son “Umumiy foydalaniladigan avtomobil yoʻllarini taʼmirlash va saqlash ishlari tasnifiga oʻzgartirish va qoʻshimchalar kiritish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 52-son, 566-modda) muvofiq buyuraman: 1. Oʻzbekiston Respublikasi moliya vazirining 2008-yil 7-maydagi 49-son buyrugʻi (roʻyxat raqami 1808, 2008-yil 16-may) (Oʻzbekiston Respublikasi qonun hujjatlari toʻplami, 2008-y., 20-21-son, 181-modda) bilan tasdiqlangan Shahar va boshqa aholi punktlari koʻchalarini, shuningdek xoʻjaliklararo qishloq avtomobil yoʻllarini taʼmirlash manzilli roʻyxatlarini shakllantirish hamda xarajatlarini mahalliy budjet mablagʻlari hisobidan moliyalashtirish (toʻlovlarni amalga oshirish) tartibi boʻyicha nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-bandning uchinchi xatboshisi chiqarib tashlansin. 2. 5-band oʻz kuchini yoʻqotgan deb hisoblansin. 3. 6-band quyidagi tahrirda bayon etilsin: “6. Avtomobil yoʻllari joriy taʼmirlash texnik tekshirishlar va texnik koʻriklar (bahorgi, kuzgi va davriy) natijalari yoki nuqsonlar vedomostlari asosida tuzilgan bajariladigan ishlarga qarab oʻrnatilgan tartibda tasdiqlangan loyiha-smeta hujjatlari yoki xarajatlar smetalari doirasida amalga oshiriladi”. 4. 7-banddan “oʻrta” degan soʻz chiqarib tashlansin. 5. 11-bandda: birinchi xatboshidan “va oʻrta” degan soʻzlar chiqarib tashlansin; quyidagi mazmundagi xatboshi bilan toʻldirilsin: “Joriy taʼmirlash boʻyicha ish hajmlari texnik hisob-kitob va muhandislik izlanishlar olib borishni talab etadigan alohida qiyin ishlarni bajarishda avtoyoʻllarni joriy taʼmirlash texnik tekshirish, texnik koʻrikdan oʻtkazish natijasi asosida ishlab chiqilgan, soha va davlat ekspertizasidan oʻtkazilgan va oʻrnatilgan tartibda tasdiqlangan loyiha-smeta hujjatlariga muvofiq amalga oshiriladi”. 6. 17-banddagi “va oʻrta taʼmirlashni” degan soʻzlar “taʼmirlashni, shuningdek avtoyoʻllarni joriy taʼmirlash, ish hajmlari loyiha-smeta hujjatlari asosida aniqlangan” degan soʻzlar bilan almashtirilsin. 7. 20-banddagi “oʻrta” degan soʻz “joriy” degan soʻz bilan almashtirilsin. 8. 23-band quyidagi tahrirda bayon etilsin: “23. Avtoyoʻllarni taʼmirlash xarajatlarini moliyalashtirish (toʻlovlarni amalga oshirish) qatʼiy ravishda tasdiqlangan budjet mablagʻlari doirasida, Buyurtmachi xarajatlari smetasining 4-guruhida shu maqsadlar uchun koʻzda tutilgan xarajatlar Davlat budjeti xarajatlari funksional tasnifiga muvofiq quyidagi boʻlim, kichik boʻlim va boblar orqali amalga oshiriladi: 7 045 201 110 — shahar obodonlashtirish boshqarmasining shahar avtomobil yoʻllarini taʼmirlash xarajatlari; 7 045 202 110 — shahar obodonlashtirish boshqarmasining xoʻjaliklararo (qishloq) avtomobil yoʻllarini taʼmirlash xarajatlari; 7 045 203 110 — tuman obodonlashtirish boshqarmasining tuman markazlari avtomobil yoʻllarini taʼmirlash xarajatlari; 7 045 204 110 — tuman obodonlashtirish boshqarmasining xoʻjaliklararo (qishloq) avtomobil yoʻllarini taʼmirlash xarajatlari; 7 045 205 110 — tuman obodonlashtirish boshqarmasining shahar posyolkalari avtomobil yoʻllarini taʼmirlash xarajatlari”. 9. 26-bandning birinchi xatboshisi quyidagi tahrirda bayon etilsin: “Pudrat tashkilotlari tomonidan bajarilgan ish hajmlari loyiha-smeta hujjatlari asosida aniqlangan mukammal taʼmirlash, shuningdek obyektlar boʻyicha joriy taʼmirlash ishlarini moliyalashtirish (toʻlovlari) Buyurtmachi tomonidan amalga oshiriladi:” 10. 27-band quyidagi tahrirda bayon etilsin: “27. Avtoyoʻllarni joriy taʼmirlashni moliyalashtirish (toʻlovlarni amalga oshirish) (mazkur Nizomning 26-bandida nazarda tutilgan obyektlardan tashqari) joriy yil ish hajmining 15 foiz miqdorida boʻnak berish yoʻli bilan, keyinchalik ajratilgan boʻnak toʻlovlarini mutanosib ravishda ushlab qolishni hisobga olgan holda oyma-oy moliyalashtirish orqali amalga oshiriladi”. 11. 32-banddagi “va avtoyoʻllarni oʻrta taʼmirlash” degan soʻzlar “taʼmirlashda, shuningdek avtoyoʻllarni joriy taʼmirlash, ish hajmlari loyiha-smeta hujjatlari asosida aniqlangan” degan soʻzlar bilan almashtirilsin. 12. Mazkur oʻzgartirishlar va qoʻshimcha Oʻzbekiston Respublikasi Davlat arxitektura va qurilish qoʻmitasi va “Oʻzavtoyoʻl” DAK bilan kelishilgan.